દલિત યુવકને જબરજસ્તી બે યુવકોએ પોતાના પગ પકડાવ્યા અને પગ દબાવવા પણ ફરજ પાડી હતી, આ બે યુવકો દલિતને ડંડાથી પણ ફટકારી રહ્યા હોવાનું વીડિયોમાં સ્પષ્ટ દેખાઈ રહ્યું છે. એટલું જ નહીં, દલિત યુવકે પહેરેલી મોજડી પણ તેની પાસેથી જબરજસ્તી ઉતરાવવામાં આવી હતી. વીડિયોમાં દેખાઈ રહેલા બે શખ્સો દલિત યુવકને બેફામ ગાળો બોલી તેની પાસેથી માફી મગાવી રહ્યા છે, અને ‘આજે તું ભલે મરી જાય’ તેવું કહી તેને ઢોર માર મારી રહ્યા છે. આ જ યુવકોના બે વીડિયો વાયરલ થયા છે, જેમાં એક વીડિયો કોઈ વેરાન વિસ્તારમાં ઉતારાયો છે, જ્યારે બીજો હાઈવે પર ઉતારવામાં આવ્યો છે.